
HYRJE

Kjo Deklaratë Ndërkombëtare e Kompetencave Thelbësore në psikologjinë profesionale synon të identifikojë një sërë kompetencash të njohura dhe të miratuara ndërkombëtarisht që mund të shërbejnë si themel për një identitet profesional global, koherent dhe ndoshta një sistem njohjeje ndërkombëtare për barazimin e sistemeve të përgatitjes profesionale, akreditimit të programeve, besueshmërisë profesionale, rregullimit të kompetencës dhe sjelljes profesionale. Arsyetimi dhe metodat e përdorura për të zhvilluar Deklaratën përshkruhen në këtë Hyrje, ndërsa përdorimi, nevoja për përshtatje lokale dhe ndikimi i mundshëm i të paturit këtë Deklaratë përshkruhen në Preambulën e vetë Deklaratës.

“Kompetenca” ishte tema e përzgjedhur nga Komiteti Organizativ në planifikimin e Kongresit të 5-të Ndërkombëtar mbi Licencimin, Certifikimin dhe Akreditimin, mbajtur në Stokholm nË korrik 2013. Qëllimi i Kongresit ishte të fillonte një proces  që “Të promovonte zhvillimin e një marrëveshjeje globale mbi identifikimin e kompetencave standarde që përcaktojnë psikologjinë profesionale”. Kongresi ishte i pazakontë në faktin se u zhvillua vetëm me ftesë. U dërguan 150 ftesa dhe morën pjesë 75 përfaqësues nga 18 vende dhe 5 kontinente. U përfaqësuan shoqata ndërkombëtare si (në rend alfabetik në anglisht[1]); Shoqata Ndërkombëtare e Psikologjisë së Aplikuar (IAAP), Komisioni Ndërkombëtar i Testimit (ITC) dhe Unioni Ndërkombëtar i Shkencave Psikologjike (IUPsyS). Kongresi gjithashtu ndryshonte nga të mëparshmit në funksionimin si një seri e zgjeruar aktivitetesh. Pjesa më e madhe e kohës u kalua në diskutime shumë produktive në grupe të vogla, të ndërthurura me seanca plenare të përcaktuara në rendin e ditës.

Përpara Kongresit, delegatëve iu shpërnda "Dokumenti Themelor", "Deklarata" dhe dokumente të tjera mbi modelet ekzistuese rreth kompetencës për psikologët. Një draft model përmbledhës i kompetencës ishte hartuar gjithashtu para Kongresit përmes analizës së përmbajtjes së një sërë modelesh kombëtare aktuale.

Kjo u përdor si stimul për diskutimet në grup.

Përmes një serie pasuese konsultimesh përsëritëse, ky format përmbledhës ka formuar bazën për “Deklaratën Ndërkombëtare mbi Kompetencat Thelbësore në psikologjinë profesionale” (e quajtur më poshtë Deklarata). Këto dokumente, Raporti i Kongresit, një listë e anëtarëve të Grupit të Punës dhe Grupit të Referencës, si dhe dokumente të tjera të përmendura më vonë në këtë Deklaratë, mund të shkarkohen nga http://www.psykologforeningen.no/foreningen/english/ipcp.

Kongresi pati një sukses të madh rreth konceptit udhëzues dhe qëllimit të synuar, dhe përfundoi me një marrëveshje për të krijuar "Projektin Ndërkombëtar mbi kompetencën në psikologji" (IPCP) si një projekt ndërkombëtar me shumë palë të interesuara. Kishte një gatishmëri nga të gjithë planifikuesit dhe pjesëmarrësit për të shkuar përtej diskutimit të dallimeve rajonale dhe kombëtare dhe për të filluar eksplorimin e fushave të mirëkuptimit dhe marrëveshjes së përbashkët që frymëzojnë besimin se kjo përpjekje mund të jetë e suksesshme. U krijua një Grup Pune i përbërë nga persona nga Norvegjia, Mbretëria e Bashkuar, Rumania, Afrika e Jugut, Kina, Zelanda e Re, Kolumbia, Kanadaja dhe Shtetet e Bashkuara. Përveç kësaj, u krijua një rrjet (Grup Reference) i cili aktualisht përbëhet nga 275 persona nga 77 vende.

Grupi i Punës ka mbajtur pesë takime shumëditore ballë për ballë dhe ka hartuar tre Raporte Progresi që nga Kongresi i Stokholmit. Çdo Raport Progresi është dërguar si draft për komente te Grupi i Referencës. Përveç kësaj, anëtarët e Grupit të Punës kanë mbajtur takime diskutimi të hapura në dy kongrese ndërkombëtare (ICAP2014 në Paris dhe ECP2015 në Milano) dhe në katër konferenca rajonale (Kampala, Durban, Armeni-Kolumbi dhe Bejrut). Në raundin e fundit të konsultimeve (dhjetor 2015) u ftuan gjithashtu shoqata kombëtare dhe ndërkombëtare të psikologjisë për të komentuar. Vëmendje e veçantë iu kushtua komenteve nga IAAP dhe IUPsyS në këtë raund të fundit të konsultimeve.

Vetë Deklarata përmban katër pjesë:

1. Hyrje
Përshkruan historinë dhe procesin e zhvillimit.

2. Fjalor termash
Jep kuptimin e synuar të fjalëve të përdorura për të nxitur një mirëkuptim të përbashkët në një audiencë ndërkombëtare.

3. Preambula
Përshkruan qëllimin, fushëveprimin, kufizimet dhe zbatimet e mundshme të Deklaratës. 

4. Kompetencat Themelore në Psikologjinë Profesionale
Paraqet kompetencat thelbësore.

Kompetencat e artikuluara në Deklaratë janë të përgjithshme, jo specifike. Deklarata nuk është një "standard" dhe as nuk ka për qëllim të jetë një i tillë. Ky dokument nuk ka autoritet mbi asnjë standard të përcaktuar kombëtar ose rajonal. Përmbushja e këtyre kompetencave nuk e kualifikon askënd për t'u bërë psikolog. Megjithatë, Deklarata mund të ofrojë një kornizë të dobishme për të mbështetur zhvillimin e standardeve ose për të mbështetur akreditimin, arsimin dhe trajnimin, ose certifikimin.

Organizata, komunitete, kombe dhe rajone të ndryshme mund t’i përdorin dhe përshtatin këto kompetenca për t’iu përshtatur më mirë kontekstit të tyre lokal. Shprehja, demonstrimi ose zbatimi i një kompetence të miratuar universalisht mund të jetë mjaft i ndryshëm në një kontekst specifik kombëtar ose kulturor. Zhvillimi i përkthimeve lokale ose rajonale të këtyre kompetencave në kërkesa specifike arsimore dhe trajnimi inkurajohet. Rezultate të tilla mund të ndryshojnë në kultura të ndryshme, duke kapur kështu larminë e shprehjes dhe pasurinë e një komuniteti profesional të larmishëm dhe ndërkombëtar.

Rëndësia e Deklaratës varet nga miratimi i saj nga organizatat që kanë një mision në praktikën e psikologjisë në nivel ndërkombëtar, rajonal ose kombëtar. Të gjitha organizatat e tilla inkurajohen të miratojnë, miratojnë dhe/ose ratifikojnë në mënyrë të qartë këtë Deklaratë, të promovojnë ndërgjegjësimin, respektin dhe kuptimin e saj, të përvetësojnë parimet e saj në dokumentet dhe praktikat e tyre, si dhe të zgjerojnë dhe përshtatin fushëveprimin e Deklaratës në kontekstet e tyre të veçanta.

TERMAT DHE PËRKUFIZIMET

Në këtë Deklaratë trajtohen përkufizimet e mëposhtme:

Vlerësimi (Assessment): Shih Vlerësimi Psikologjik.

Praktika më e mirë (Best practice): Një metodë ose teknikë që ka treguar vazhdimisht rezultate superiore ndaj atyre të arritura me mjete të tjera dhe që pranohet si një pikë referimi për praktikën e saktë ose të pranuar brenda një mjedisi të caktuar socio-kulturor.

Klient (Client): Një individ, grup, komunitet ose organizatë që përdor ose merr shërbimet profesionale të një psikologu.

Kompetencë (Competence): Një kombinim i njohurive praktike dhe teorike, aftësive njohëse, sjelljes dhe vlerave të përdorura për të kryer një sjellje ose grup sjelljesh specifike sipas një standardi, në mjediset e praktikës profesionale të shoqëruara me një rol profesional. Në disa rajone të botës, termi kompetencë mund të gjendet i shprehur  me “competency (pl. competencies)”  në të njëjtin kuptim si “competence (pl. competences)”.

Competency: Këto dy terma përdoren disi në mënyrë të ndërsjellë në literaturë. Megjithatë, ka dallime të rëndësishme në aspektin e nuancave të kuptimit, në mënyrën se si përdoren këto terma në disa fusha të praktikës. Për shkak të kësaj, termi 'kompetencë' preferohet në këtë dokument kur i referohet performancës në lidhje me një standard. Domethënë, në lidhje me atë nëse dikush konsiderohet kompetent apo jo. “Compentency” mund të ketë një kuptim më të gjerë dhe më gjithëpërfshirës sesa “competence”. Ndërsa “compentency” përdoret shpesh, veçanërisht në SHBA, për të pasur të njëjtin kuptim, “competence” përdoret gjithashtu për t'iu referuar atributeve të sjelljes (p.sh., dëgjimi, vendosmëria, vëmendja ndaj detajeve etj.) të cilat nuk lidhen me ndonjë standard performance. Pjesa më e madhe e përdorimit të “kompetencës” në literaturën e psikologjisë së punës dhe organizacionale si dhe në menaxhimin e burimeve njerëzore lidhet me nocionin e një kompetence si një atribut personal. Modelet e kompetencës përshkruajnë cilësitë e dëshirueshme që njerëzit duhet të kenë në vend të kompetencës që ata kanë demonstruar përmes performancës së tyre.

Kompetencat (Competences): Grumbuj njohurish, aftësish, shkathtësish dhe atributesh të tjera që i mundësojnë një personi të veprojë në mënyrë efektive dhe sipas një standardi të përcaktuar në një situatë praktike profesionale.

Kompetent (Competencies): Shih Kompetenca

Konstruktet (Constructs): Variabla shpjeguese të cilat nuk janë të vëzhgueshme drejtpërdrejt; ato formojnë blloqet ndërtuese të teorive dhe modeleve shkencore dhe qëndrojnë në zemër të shpjegimeve dhe ndërhyrjeve psikologjike.

Kompetencë thelbësore (Core competence): Një kompetencë, zotërimi i së cilës është kritik për aftësinë e përgjithshme të një personi për të ushtruar profesionin sipas një standardi të pranueshëm profesional. Kompetencat thelbësore pritet të zotërohen nga të gjithë ata që pretendojnë kompetencë në praktikën profesionale. Duhet theksuar se mund të kërkohen edhe kompetenca shtesë, varësisht nga fushat e specializimit dhe mjediset socio-kulturore, për të siguruar kompetencën e përgjithshme si praktikues.

Kompetenca kulturore (Cultural competence): Sjellje profesionale kompetente e bazuar në ndërgjegjësimin, njohuritë dhe kuptimin e ndikimeve kulturore në punën psikologjike. Këto cilësi janë të nevojshme për të kryer shërbime profesionale psikologjike të cilat njohin botëkuptimet dhe praktikat e ndryshme si të vetes ashtu edhe të klientëve nga prejardhje të ndryshme kulturore. Kompetenca kulturore përqendrohet në kuptimin e vetes dhe të të tjerëve si bartës të kulturës që ndikohet nga faktorët historikë, socialë, ekonomikë dhe politikë dhe ndikimin e asaj kulture në mënyrën se si këta faktorë ndikojnë në teoritë, modelet dhe praktikat psikologjike.

Përulësia kulturore (Cultural humility): Përulësia kulturore kërkon që psikologët të përpiqen të arrijnë përulësi në ndërveprimet e tyre me klientët; të pranojnë se nuk janë ata ekspertë dhe se ata angazhohen në mënyrë aktive për të qenë vetë-reflektues dhe vetëkritikues. Përulësia kulturore ka tË bËje me pËrfshirjen aktitive të botëkuptimeve kulturore të të tjerëve për të zhvilluar marrëdhënie autentike dhe respektuese; reflektim mbi mendimet, ndjenjat dhe sjelljen e dikujt në lidhje me botëkuptimin kulturor të klientit të tyre dhe gadishmërinë për t'u angazhuar në një proces të të nxënit gjatë gjithë jetës drejt përulësisë dhe respektit për të tjerët.[footnoteRef:1] [1:  Termi u zhvillua fillimisht nga Tervalon dhe Murray-Garcia në vitin 1998. Përkufizimi këtu përfshin termin origjinal me shtesa. Tervalon, M. & Murray-Garcia, J. M. (1998). Cultural humility versus cultural competence: A critical distinction in defining physician training outcomes in multicultural education. Journal of Health Care for the Poor and Underserved, 9(2), 117-125.
] 


Kulturë (Culture): Një repertor i mësuar kolektivisht, i përbërë nga elementë të paprekshëm (p.sh., botëkuptime, besime, simbole, ide, vlera, kode sjelljeje) dhe elementë të prekshëm (p.sh., objekte, mjete, gjuhë, letërsi), karakteristike për një shoqëri, komunitet ose grup njerëzor, i cili i ndihmon anëtarët e asaj shoqërie, komuniteti ose grupi të komunikojnë, kuptojnë dhe interpretojnë shprehjet e asaj shoqërie, komuniteti ose grupi.

Diversiteti (Diversity): Një atribut i ngjashëm me heterogjenitetin, që nënkupton praninë dhe përfshirjen e individëve, grupeve dhe kulturave të ndryshme nga njëra-tjetra, por që përfshin gjithashtu respektin dhe vlerësimin e atyre variablave që përcaktojnë ndryshimet.

Vlerësimi (Evaluation): Një proces që përshkruan në një mënyrë të strukturuar një aspekt të cilësisë së një entiteti ose procedure. Në varësi të qasjes, procesi përshkruan praninë ose nivelin e zhvillimit të karakteristikave specifike të entitetit ose procedurave dhe i krahason këto karakteristika me një standard të paracaktuar.

Provat (Evidence): informacion i  disponueshëm që tregon nëse një veprim ose vendim profesional i caktuar në një kontekst të caktuar për një përdorim të caktuar ka cilësi dhe rëndësi.
	
Bazuar në prova (Evidence-based): Çdo koncept ose strategji e nxjerrë nga ose e informuar nga provat, nga kërkimi ose përvoja praktike, që mbështet cilësinë dhe rëndësinë e një veprimi ose vendimi të caktuar në një kontekst të caktuar për një përdorim të caktuar.

Ndërhyrje (Intervention): Një proces i qëllimshëm dhe i strukturuar zakonisht i bazuar në një model teorik ose praktik dhe që ka një rezultat të pritur. Procesi është ai në të cilin ndërmerren disa veprime përmes të cilave pritet që individi ose grupi i individëve të përfshirë të ndryshojë.

Njohuri themelore (Knowledge, Foundational): Faktet dhe informacionet, të cilat fitohen nëpërmjet edukimit dhe përvojës, të cilat formojnë kuptimin teorik dhe praktik të një lënde. Në psikologji, njohuritë themelore i referohen njohurive rreth koncepteve, konstrukteve, metodave psikologjike dhe kufizimeve të tyre, si teori ashtu edhe si praktikë; këto njohuri i referohen psikologjisë në përgjithësi dhe jo siç zbatohet në fusha specifike të praktikës së psikologjisë. (Shih edhe Njohuri të Specializuara.)

Njohuri të Specializuara (Knowledge, Specialized): Faktet dhe informacionet e fituara nëpërmjet edukimit dhe përvojës, të cilat formojnë kuptimin teorik dhe praktik të një lënde. Në psikologji, njohuritë e specializuara ndërtohen mbi dhe zgjerojnë njohuritë themelore dhe i referohen fushave specifike të psikologjisë, të tilla si ato klinike, arsimore, të punës dhe organizative ose të tjera (domethënë, koncepteve, konstrukteve, metodave që janë tipike ose përfshijnë veçori specifike kur zbatohen në ato kontekste). (Shih edhe Njohuri Themelore)

Analiza e nevojave (Needs analysis): Një proces analitik i drejtuar nga një psikolog me qëllim që të kuptojë ose të nxjerrë nga klienti i tij/saj nevojat aktuale ose të dëshiruara për shërbimin psikologjik që do të ofrohet. Analiza e nevojave informon shërbimin psikologjik dhe e udhëzon atë drejt qëllimeve që janë të rëndësishme për klientin ose problemin e klientit.

Praktikues (Practitioner): Një individ i cili, si rezultat i kualifikimit (shpesh ekziston edhe një kërkesë për regjistrim) ushtron një profesion. Kur përdoret në kontekstin e psikologjisë, një praktikues është një person i cili jo vetëm që është i kualifikuar (dhe, nëse është e nevojshme, i regjistruar), por gjithashtu ushtron profesionin në mjedise të aplikuara, në krahasim me miratimin vetëm të roleve të tilla si administrimi, mësimdhënia ose kërkimi.

Profesionalizëm (Professionalism): Niveli i përsosmërisë ose kompetencës, veçanërisht në lidhje me etikën dhe vlerat, i reflektuar në sjellje, qëllime dhe cilësi, që është karakteristikë dhe pritet nga një praktikues.

Psikolog (Psychologist): Një praktikues profesionist i cili është kompetent për të kryer vlerësime dhe ndërhyrje në lidhje me variablat psikologjike dhe të sjelljes, me qëllim përmirësimin e mirëqenies ose performancës së individëve, grupeve, komuniteteve, organizatave, sistemeve ose shoqërisë.

Vlerësim psikologjik (Psychological assessment): Një proces sistematik që përdor një kombinim teknikash dhe metodash (si teste, inventarë, intervista, vëzhgim) me qëllim vlerësimin e karakteristikave të ndryshme psikologjike dhe të sjelljes (p.sh., tipare, aftësi) të një individi ose grupi individësh.

Vlerësim psikologjik (Psychological evaluation): Një vlerësim sistematik (shih edhe Vlerësim) i konstrukteve (shih edhe Konstruktet) që janë të natyrës psikologjike.

Ndërhyrje psikologjike (Psychological intervention): Një ndërhyrje (shih edhe Ndërhyrje) e zhvilluar përmes metodave psikologjike dhe e bazuar në teori ose modele psikologjike me qëllim lehtësimin e ndryshimit në një individ, grup, komunitet, organizatë, sistem ose shoqëri.

Aktivitete profesionale (Professional activities): Aktivitete të cilat kryhen nga një psikolog si pjesë e shërbimit të tij/saj ndaj një klienti.

Sjellje profesionale (Professional behaviour): Sjellje profesionale e një psikologu që përputhet me parimet e përcaktuara nga një sërë rregulloresh të cilave psikologët pritet t'u përmbahen. Sjellja profesionale (ose sjellja profesionale) zakonisht përcaktohet nga organet profesionale, por në disa vende ose rajone mund të përcaktohet edhe me ligj. Nuk i referohet aktiviteteve në vetvete, por parimeve dhe vlerave themelore pas çdo aktiviteti profesional, të tilla si (por jo ekskluzivisht të lidhura me) etikën, shërbimin efektiv, vetëreflektimin dhe vetëzhvillimin dhe të tjera.

Praktikë psikologjike (Psychological practice): Tërësia e aktiviteteve profesionale të ndërmarra nga një psikolog. Praktika psikologjike kryhet nga një psikolog nëpërmjet një marrëdhënieje formale kontraktuale me klientët, ku psikologu vepron si ofrues shërbimesh dhe në disa vende dhe rajone mund të jetë e rregulluar (p.sh., në varësi të licencimit ose certifikimit).

Profesionistë të Psikologjisë (Professional psychology): Një komunitet i organizuar psikologësh që përfaqësojnë praktikat më të mira të aplikuara psikologjike. Këta psikologë ofrojnë shërbime profesionale për klientët, duke u përqendruar në zbatimin praktik të psikologjisë. 

Hulumtim (Research): Hetimi sistematik i fenomeneve me qëllim rritjen e njohurive ose zbatimin e njohurive aktuale në mënyra të reja.

Aftësi bazë (Skills, Basic): Aftësi të mësuara të cilat i mundësojnë një profesionisti të kryejë detyra profesionale me një sasi minimale të caktuar aftësie, kur zbatohen në psikologji në përgjithësi. Aftësitë bazë janë të përgjithshme për fushën dhe i referohen psikologjisë në përgjithësi dhe jo siç zbatohen në fusha specifike të praktikës së psikologjisë. (Shih edhe Aftësi të specializuara.)

Aftësi të specializuara (Skills, Specialized): Aftësi të mësuara të cilat i mundësojnë një profesionisti të kryejë detyra profesionale me një sasi minimale të caktuar aftësie, kur zbatohen në fushën e zgjedhur të specializimit brenda psikologjisë, siç është klinike, arsimore, e punës dhe organizative, ose të tjera. Aftësitë e specializuara ndërtohen mbi aftësitë bazë dhe i përdorin ato në mënyra të veçanta, sipas nevojës në ato kontekste specifike profesionale. (Shih edhe Aftësi bazë.)

Palët e interesuara (Stakeholder): Një individ, grup ose organizatë që ka një interes ose shqetësim në një proces ose rezultatin e tij


PARATHËNIE

Psikologjia si profesion praktikohet në të gjithë botën brenda kontekstit shoqëror, kulturor, arsimor, politik dhe ligjor të secilit vend. Gjithnjë e më shumë, psikologët studiojnë, praktikojnë, konsultohen, bashkëpunojnë dhe komunikojnë përtej kufijve ndërkombëtarë. Ndryshime të tilla kanë rezultuar me shumë përfitime për klientët, për shoqëritë dhe për vetë profesionin. Këto përfitime përfshijnë aftësinë për të përcaktuar zbatueshmërinë e njohurive dhe teknikave psikologjike me popullata të ndryshme, aftësinë për të ndarë qasje dhe strategji të ndryshme për adresimin e problemeve të përbashkëta dhe aftësinë për të identifikuar fushat e nevojave të paplotësuara dhe për të shpërndarë burimet e duhura në këto fusha. Megjithatë, duke pasur parasysh kontekstet unike kulturore dhe ligjore në të cilat psikologët praktikojnë në të gjithë botën dhe zgjerimin e aktiviteteve të tyre përtej kufijve kombëtarë, kanë dalë çështje dhe sfida të reja dhe kanë krijuar nevojën për të zhvilluar një identitet profesional ndërkombëtar koherent për psikologët.

Kompetencat profesionale luajnë një rol kritik në punën profesionale të psikologëve dhe në cilësinë e shërbimeve të ofruara prej tyre. Identiteti profesional global i psikologëve mund të përmirësohet duke identifikuar një grup kompetencash thelbësore të njohura gjerësisht dhe të pranuara ndërkombëtarisht që përcaktojnë praktikën e duhur profesionale. Disa nga këto kompetenca mund të jenë të dukshme dhe të njohura në mënyrë të qartë në të gjithë botën, siç është kompetenca për të qenë psikolog etik. Të tjerat mund të jenë më pak të qarta, por prapëseprapë po aq të rëndësishme.

Aktualisht, ekzistojnë shumë modele të ndryshme për arsimin dhe trajnimin në psikologji dhe modele të shumta për rregullimin profesional në vende dhe rajone të ndryshme të botës. Koha dhe sasia e fokusit në studimet specifike të disiplinës mund të ndryshojnë me shumë vite në sisteme të ndryshme arsimore, ashtu si mund të ndryshojë edhe diploma akademike e kërkuar për hyrjen në profesion. Deklarata Ndërkombëtare e Kompetencave Thelbësore në Psikologjinë Profesionale identifikon një sërë kompetencash të njohura dhe të miratuara ndërkombëtarisht që shërbejnë si themel për një identitet profesional global koherent dhe ndoshta një sistem njohjeje ndërkombëtar për barazimin e sistemeve të përgatitjes profesionale, akreditimit të programit, kredencializimit profesional dhe rregullimit të kompetencës dhe sjelljes profesionale.

Kompetencat thelbësore të paraqitura në këtë Deklaratë janë ato që priten nga të gjithë psikologët që ofrojnë shërbime për klientët në kohën e hyrjes në profesion. Njihet dhe pranohet që, ndërsa këto kompetenca thelbësore shërbejnë si bazë për hyrjen në profesion, psikologu praktikues pritet të ruajë kompetencën e vazhdueshme ndërsa profesioni ndryshon dhe praktika evoluon. Gjithashtu pranohet që kjo Deklaratë përshkruan kompetencat thelbësore që lidhen me praktikën profesionale të psikologëve të aplikuar. Disa psikologë punojnë ekskluzivisht si kërkues shkencor dhe akademikë, ndërsa të tjerë punojnë si praktikues me një sërë popullata klientësh (duke përfshirë individë, çifte, familje, grupe, organizata, shkolla, etj.). Kjo Deklaratë përshkruan kompetencat thelbësore të pranuara ndërkombëtarisht që lidhen me praktikën e psikologjisë me asnjë nga këto popullata klientësh dhe nuk ka për qëllim të përshkruajë ose zbatohet për psikologët e angazhuar në mësimdhënie ose kërkim.

Kompetencat e artikuluara në Deklaratë janë të përgjithshme dhe jo specifike. Organizata, komunitete, kombe dhe rajone të ndryshme njihen dhe inkurajohen t'i përshtasin këto kompetenca për t'iu përshtatur më mirë kontekstit të tyre lokal. Shprehja, demonstrimi ose zbatimi i një kompetence të miratuar universalisht mund të jetë mjaft i ndryshëm në një kontekst specifik kombëtar ose kulturor. Zhvillimi i përkthimeve lokale ose rajonale të këtyre kompetencave në kërkesa specifike arsimore dhe trajnimi inkurajohet. Përshtatje të tilla të këtyre kompetencave ka të ngjarë të prodhojnë ndryshime në kultura të ndryshme, duke kapur kështu larminë e shprehjes dhe pasurinë e një komuniteti profesional të larmishëm dhe ndërkombëtar.

Rëndësia e Deklaratës varet nga njohja dhe promovimi i saj nga organizatat që kanë një mision në praktikën e psikologjisë në nivel ndërkombëtar, rajonal ose kombëtar. Të gjitha organizatat e tilla inkurajohen të miratojnë, miratojnë dhe/ose ratifikojnë në mënyrë të qartë këtë Deklaratë, të promovojnë ndërgjegjësimin, respektin dhe kuptimin e saj, të përvetësojnë parimet e saj në dokumentet dhe praktikat e tyre, si dhe të përkthejnë, përshtatin dhe zgjerojnë fushëveprimin e Deklaratës në kontekstet e tyre të veçanta.






KOMPETENCA THEMELORE NË PSIKOLOGJINË PROFESIONALE

	NJOHURI DHE AFTËSI PSIKOLOGJIKE QË MBËSHTESIN KOMPETENCAT THEMELORE
	PËRSHKRIMET

	KN
	Zotëron njohuritë e nevojshme
	

	
	KN1
	Ka njohuritë themelore të nevojshme të koncepteve, konstrukteve, teorive, metodave, praktikës dhe metodologjisë së kërkimit psikologjik për të mbështetur kompetencën.

	
	KN2
	Ka njohuritë e nevojshme të specializuara të koncepteve, konstrukteve, teorisë, metodave, praktikës dhe metodologjisë së kërkimit psikologjik që lidhen me fushat e veta për të mbështetur kompetencën.

	SK
	Zotëron aftësitë e nevojshme
	

	
	SK1
	Ka aftësitë bazë të nevojshme për të mbështetur kompetencën në praktikën psikologjike.

	
	SK2
	Ka aftësitë e nevojshme të specializuara për të vepruar në fushat e veta të praktikës psikologjike për të mbështetur kompetencën.




	KOMPETENCA TË SJELLJES PROFESIONALE
	PËRSHKRIMET

	PE
	Praktikon në mënyrë etike
	

	
	PE1
	Zbaton kodet etike përkatëse në praktikën dhe sjelljen e vet profesionale.

	
	PE2
	Zbaton ligjet dhe rregullat përkatëse në praktikën dhe sjelljen e vet profesionale.

	
	PE3
	Zgjidh dilemat etike në praktikën profesionale duke përdorur një qasje të përshtatshme.

	
	
	

	AP
	Vepron në mënyrë profesionale
	

	
	AP1
	Ndjek praktikat më të mira të pranuara në psikologji.

	
	AP2
	Ruan kompetencën si psikolog.

	
	AP3
	Vepron brenda kufijve të kompetencës së vet.

	
	AP4
	Konsultohet me kolegë, mbikëqyrës ose burime të tjera relevante kur është e përshtatshme.

	
	AP5
	Bën referime te të tjerë profesionistë kur është e përshtatshme.

	
	AP6
	Zgjedh rrjedhat e duhura të veprimit në përgjigje të ngjarjeve të paparashikueshme dhe komplekse.

	
	
	

	ER
	Ndërvepron në mënyrë të përshtatshme me klientët dhe të tjerët
	

	
	ER1
	Krijon, mirëmban dhe zhvillon marrëdhënie pune të përshtatshme me klientët dhe të tjerët përkatës.

	
	ER2
	Krijon, mirëmban dhe zhvillon marrëdhënie të përshtatshme pune me kolegët në psikologji dhe profesione të tjera.

	
	
	

	WD
	Punon me diversitetin dhe demonstron kompetencë kulturore
	

	
	WD1
	Punon me njohuri dhe në kuptim të kontekstit historik, politik, shoqëror dhe kulturor të klientëve, kolegëve dhe të tjerëve përkatës.

	
	WD2
	Demonstron përulësi kulturore.

	
	WD3
	Identifikon, njeh dhe respekton diversitetin tek të tjerët.

	
	WD4
	Njeh ndikimin e vlerave, besimeve dhe përvojave të veta në sjelljen profesionale, klientët dhe të tjerë.

	
	WD5
	Punon dhe komunikon në mënyrë efektive me të gjitha format e diversitetit tek klientët, kolegët dhe të tjerët.

	
	WD6
	Është gjithëpërfshirës i të gjitha formave të diversitetit në punën me klientët, kolegët dhe të tjerët.

	
	
	

	EP
	Operon si një praktikues i bazuar në prova
	

	
	EP1
	Përqafon një orientim të bazuar në prova për ofrimin e vlerësimeve, ndërhyrjeve, ofrimin e shërbimeve dhe aktiviteteve të tjera psikologjike.

	
	EP2
	Konsultohet me kërkime psikologjike dhe kërkime të tjera relevante për të përditësuar praktikën.

	
	EP3
	Njeh kufizimet e provave të disponueshme për të informuar praktikën.

	
	
	

	SR
	Reflekton mbi punën e tij/e saj
	

	
	SR1
	Vlerëson efikasitetin e aktiviteteve dhe ofrimit të shërbimeve të dikujt.

	
	SR2
	Reflekton dhe merr masa për përmirësim në praktikën e vet.

	
	SR3
	Reflekton mbi vlerat dhe besimet e veta dhe ndikimin që ato mund të kenë në praktikën e dikujt.

	
	SR4
	Vërteton reflektimet me kolegët ose mbikëqyrësit, kur është e përshtatshme.



	KOMPETENCA TË AKTIVITETEVE PROFESIONALE
	PËRSHKRIMET

	SG
	Vendos qëllime përkatëse
	

	
	SG1
	Zhvillon qëllime bazuar në analizën e nevojave.

	
	SG2
	Përputh qëllimet me ato të klientëve dhe të të tjerëve.

	
	
	

	PA
	Kryen vlerësime dhe analiza psikologjike
	

	
	PA1
	Identifikon nevojat për vlerësim tek individët, grupet, komunitetet, organizatat, sistemet ose shoqëria.

	
	PA2
	Përzgjedh, harton ose zhvillon vlerësime, duke përdorur metoda të përshtatshme bazuar në  objektivat e tij/saj dhe të aktivitetit.

	
	PA3
	Jep vlerësime, duke përfshirë administrimin, vënien e pikëve, interpretimin, reagimet dhe raportimin e rezultateve.

	
	
	

	PI
	Kryen ndërhyrje psikologjike
	

	
	PI1
	Planifikon dhe kryen ndërhyrje psikologjike me individë, grupe, komunitete, organizata, sisteme ose shoqëri.

	
	PI2
	Harton, zhvillon dhe vlerëson dobinë dhe efektivitetin e mundshëm të ndërhyrjeve psikologjike, duke përdorur metoda të përshtatshme për qëllimet e ndërhyrjes.

	
	PI3
	Integron vlerësimin dhe informacione të tjera me njohuritë psikologjike për të udhëhequr dhe zhvilluar ndërhyrje psikologjike.

	
	PI4
	Vlerëson dobinë dhe efektivitetin e ndërhyrjeve të.

	
	PI5
	Përdor rezultatet e vlerësimit për të shqyrtuar dhe rishikuar ndërhyrjet sipas nevojës.

	
	PI6
	Ofron udhëzime dhe këshilla për palët e tjera relevante të përfshira në ndërhyrjen psikologjike.

	
	
	

	CO
	Komunikon në mënyrë efektive dhe të përshtatshme
	

	
	CO1
	Komunikon me audienca të ndryshme sipas nevojës për kryerjen efektive të aktiviteteve të veta profesionale.

	
	CO2
	Ofron reagime, raportime dhe udhëzime të qarta dhe përshtatshme për klientët dhe të tjerët të interesuar.

	
	CO3
	Ofron informacion të qartë dhe objektiv mbi çështjet psikologjike për audiencat përkatëse.

